ddrg/super_eurlex huggingface dataset:
DA Den Europæiske Unions Tidende C 231/25

Rettens kendelse af 17. maj 2017 — Cuallado Martorell mod Kommissionen

(Sag T-481/16) (1)

((Personalesag - ansættelse - almindelig udvælgelsesprøve - ikke adgang til den mundtlige prøve - bedømmelse af den skriftlige prøve - afgørelse om ikke at opføre sagsøgeren på reservelisten - en udvælgelseskomités mulighed for at overlade rettelsen af de skriftlige prøver til et af dens medlemmer - åbenbart, at søgsmålet delvist ikke kan antages til realitetsbehandling, delvist er retligt ugrundet))

(2017/C 231/31)

Processprog: spansk

Parter

Sagsøger: Eva Cuallado Martorell (Valencia, Spanien) (ved advokat C. M. Pinto Cañón)

Sagsøgt: Europa-Kommissionen (ved J. Baquero Cruz og G. Gattinara, som befuldmægtigede)

Sagens genstand

Søgsmål i medfør af artikel 270 TEUF med påstand om annullation af afgørelsen fra udvælgelseskomitéen for udvælgelsesprøve EPSO/AD/130/08, afholdt af Det Europæiske Personaleudvælgelseskontor (EPSO), om ikke at give sagsøgeren adgang til at deltage i den mundtlige prøve og om ikke at opføre hende på reservelisten.

Konklusion

1) Søgsmålet afvises, i det omfang det er rettet mod EPSO’s afgørelse af 14. september 2009, for så vidt angår spørgsmålet om at give sagsøgerne adgang til den pågældende mundtlige prøve.

2) Sagsøgte frifindes, for så vidt som søgsmålet er rettet mod EPSO’s afgørelse af 23. juli 2009 om at fastholde den ikke-beståede karakter på 18/40 for den sidste skriftlige prøve c) og om afslag på at give Eva Cuallado Martorell adgang til udvælgelsesprøvens mundtlige prøve.

3) Eva Cuallado Martorell og Europa-Kommissionen bærer deres egne omkostninger i forbindelse med appelsagen for Retten.

4) Eva Cuallado Martorell betaler omkostningerne i forbindelse med sagens hjemsendelse til Personaleretten samt for Retten.

(1) EUT C 148 af 5.6.2010 (sag oprindeligt registreret ved Retten for EU-Personalesager under sagsnummer F-96/09, dernæst hjemvist til Personaleretten efter appel i sag F-96/09 RENV og overført til Den Europæiske Unions Ret den 1.9.2016).
DA Den Europæiske Unions Tidende C 202/19

Rettens kendelse af 24. april 2017 — Dreimane mod Europa-Kommissionen

(Sag T-618/16) (1)

((Annullations — og erstatningssøgsmål - personalesag - tjenestemænd - pensioner - overførsel af nationale pensionsrettigheder - beregning af pensionsgivende tjenesteår - vedtægtens artikel 90, stk. 2 - frist - åbenbart afvisningsgrundlag))

(2017/C 202/33)

Processprog: engelsk

Parter

Sagsøger: Sandra Dreimane (Luxembourg, Luxembourg) (ved advokat J. Ābiks)

Sagsøgt: Europa-Kommissionen (ved G. Gattinara og L. Radu Bouyon, som befuldmægtigede)

Sagens genstand

Søgsmål i henhold til artikel 270 TEUF med påstand dels om annullation af Kommissionens afgørelse om fastlæggelse af det antal pensionsgivende tjenesteår, der skal tages hensyn til i Den Europæiske Unions institutioners pensionsordning efter en ansøgning om overførsel af de pensionsrettigheder, sagsøgeren havde optjent før sin indtræden i Unionens tjeneste, dels om erstatning for det tab, sagsøgeren angiveligt har lidt som følge af Kommissionens manglende overholdelse af en rimelig frist for behandling af denne ansøgning om overførsel.

Konklusion

1) Sagen afvises.

2) Det er ufornødent at træffe afgørelse om Rådet for Den Europæiske Unions interventionsbegæring.

3) Sandra Dreimane bærer sine egne omkostninger og betaler Europa-Kommissionens omkostninger.

(1) EUT C 371 af 10.10.2016 (sag oprindeligt registreret ved Retten for EU-Personalesager under sagsnummer F-48/16 og overført til Den Europæiske Unions Ret den 1.9.2016).
1)

Sagen afvises, for så vidt som den vedrører påstanden om annullation af afgørelsen truffet af Europa-Parlamentets generalsekretær den 29. januar 2016 om inddrivelse hos Jean-Marie Le Pen af et beløb på 320 026,23 EUR, som uretmæssigt var blevet udbetalt som godtgørelse for parlamentarisk assistance, af den dertil knyttede debetnota af 4. februar 2016 og påstanden om, at Parlamentet tilpligtes at betale sagsøgeren et beløb på 50 000 EUR for de sagsomkostninger, der kan kræves erstattet.
DA Den Europæiske Unions Tidende C 269/16

Rettens kendelse af 13. juni 2017 — Uniwersytet Wrocławski mod REA

(Sag T-137/16) (1)

((Annullationssøgsmål - stævning - formkrav - manglende repræsentation ved en advokat - åbenbart afvisningsgrundlag))

(2017/C 269/22)

Processprog: polsk

Parter

Sagsøger: Uniwersytet Wrocławski (Wrocław, Polen) (ved advokat D. Dubis)

Sagsøgt: Forvaltningsorganet for Forskning (REA) (ved S. Payan-Lagrou og V. Canetti, som befuldmægtigede, bistået af advokaterne M. Le Berre og G. Materna)

Sagens genstand

Dels en påstand om annullation af afgørelserne truffet af REA, der handler på vegne af Europa-Kommissionen, om at opsige tilskudsaftalen Cossar (nr. 252908) og pålægge sagsøgeren at tilbagebetale beløb på 36 508,37 EUR, 58 031,38 EUR og 6 286,68 EUR samt at betale erstatning på 5 803,14 EUR, dels påstand om at REA refunderer tilsvarende beløb med tillæg af renter beregnet fra betalingsdatoen indtil datoen for refusionen.

Konklusion

1) Søgsmålet i sagen T-137/16 afvises.

2) Uniwersytet Wrocławski bærer sine egne omkostninger og betaler Forvaltningsorganet for Forskning (REA)’s omkostninger.

(1) EUT C 200 af 6.6.2016.
DA Den Europæiske Unions Tidende C 269/17

Rettens kendelse af 26. juni 2017 — Megasol Energie mod Kommissionen

(Sag T-152/16) (1)

((Annullationssøgsmål - dumping - tilskud - import af fotovoltaiske moduler af krystallinsk silicium og nøglekomponenter hertil (dvs. celler) afsendt fra Malaysia og Taiwan - udvidelse af den endelige antidumpingtold og den endelige udligningstold, der indførtes på importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Kina, til at omfatte denne import - manglende retlig interesse - afvisning))

(2017/C 269/23)

Processprog: tysk

Parter

Sagsøger: Megasol Energie AG (Wangen an de Aare, Schweiz) (ved advokat T. Wegner)

Sagsøgt: Europa-Kommissionen (ved T. Maxian Rusche, A. Demeneix og K. Blanck-Putz, som befuldmægtigede)

Sagens genstand

Søgsmål anlagt i henhold til artikel 263 TEUF med påstand om annullation af Kommissionens gennemførelsesforordning (EU) 2016/184 af 11. februar 2016 om udvidelse af den endelige udligningstold, der indførtes ved Rådets gennemførelsesforordning (EU) nr. 1239/2013 på importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina, til at omfatte importen af fotovoltaiske moduler af krystallinsk silicium og nøglekomponenter hertil (dvs. celler) afsendt fra Malaysia og Taiwan, uanset om varen er angivet med oprindelse i Malaysia og Taiwan (EUT 2016, L 37, s. 56) og af Kommissionens gennemførelsesforordning (EU) 2016/185 af 11. februar 2016 om udvidelse af den endelige antidumpingtold, der indførtes ved Rådets forordning (EU) nr. 1238/2013 på importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina, til at omfatte importen af fotovoltaiske moduler af krystallinsk silicium og nøglekomponenter hertil (dvs. celler) afsendt fra Malaysia og Taiwan, uanset om varen er angivet med oprindelse i Malaysia og Taiwan (EUT 2016, L 37, s. 76), for så vidt som de finder anvendelse på sagsøgeren.

Konklusion

1) Sagen afvises.

2) Megasol Energie AG betaler sagsomkostningerne.

(1) EUT C 211 af 13.6.2016.
DA Den Europæiske Unions Tidende C 256/28

Rettens kendelse af 8. juni 2017 — Elevolution — Engenharia mod Kommissionen

(Sag T-691/16) (1)

((EUF - støtteprogram for udviklingen i Mauretanien - entreprisekontrakt indgået med Mauretanien inden for rammerne af gennemførelsen af dette program - tilbagekaldelse af de anfægtede debetnotaer - ufornødent at træffe afgørelse))

(2017/C 256/34)

Processprog: portugisisk

Parter

Sagsøger: Elevolution — Engenharia SA (Amadora, Portugal) (ved advokaterne A. Pinto Cardoso og L. Fuzeta da Ponte)

Sagsøgt: Europa-Kommissionen (ved A. Aresu og M. França, som befuldmægtigede)

Sagens genstand

Påstand støttet på artikel 263 TEUF om annullation af de »afgørelser«, som er indeholdt i skrivelsen og tre debetnotaer fra Kommissionen af 26. juli 2016 vedrørende tilbagebetaling af forskellige beløb i henhold til en entreprisekontrakt mellem sagsøgeren og Den Islamiske Republik Mauretanien.

Konklusion

1) Det er ufornødent at træffe afgørelse i denne sag.

2) Europa-Kommissionen bærer sine egne omkostninger og betaler de af Elevolution — Engenharia SA afholdte omkostninger.

(1) EUT C 441 af 28.11.2016.
DA Den Europæiske Unions Tidende C 256/28

Rettens kendelse af 1. juni 2017 — Camerin mod Parlamentet

(Sag T-647/16) (1)

((Personalesag - tjenestemænd - midlertidig tjeneste i anden stilling i tjenestens interesse - pensionsalder - ansøgning om forlængelse af den midlertidige tjeneste i anden stilling - afslag på ansøgningen - retsakt, der ikke kan gøres til genstand for et søgsmål - forberedende retsakt - afvisning))

(2017/C 256/33)

Processprog: fransk

Parter

Sagsøger: Laure Camerin (Etterbeek, Belgien) (ved advokat M. Casado García Hirschfeld)

Sagsøgt: Europa-Parlamentet (ved S. Alves og M. Ecker, som befuldmægtigede)

Sagens genstand

Søgsmål i henhold til artikel 270 TEUF med påstand om annullation af afgørelsen truffet af generalsekretæren for Gruppen for Det Progressive Forbund af Socialdemokrater i Europa-Parlamentet den 1. december 2015 om afslag på ansøgningen om at forlænge sagsøgerens midlertidige tjeneste i anden stilling efter den 31. december 2015 og af afgørelsen truffet af gruppens formand den 15. juni 2016 om afslag på sagsøgerens klage.

Konklusion

1) Sagen afvises.

2) Laure Camerin betaler sagsomkostningerne.

(1) EUT C 410 af 7.11.2016.
DA Den Europæiske Unions Tidende C 256/27

Rettens kendelse af 31. maj 2017 — MS mod Kommissionen

(Sag T-17/16) (1)

((Erstatningssøgsmål - Kommissionens afgørelse om at bringe en »samarbejdsaftale med Team Europe« til ophør - ansvar i kontraktforhold - ingen voldgiftsklausul - åbenbart afvisningsgrundlag))

(2017/C 256/32)

Processprog: fransk

Parter

Sagsøger: MS (først ved advokaterne L. Levi og M. Vandenbussche, derefter ved advokat L. Levi)

Sagsøgt: Europa-Kommissionen (ved Martínez del Peral, C. Ehrbar og A. C. Simon, som befuldmægtigede)

Sagens genstand

Søgsmål i henhold til artikel 268 TEUF med påstand om, at Kommissionen tilpligtes at betale erstatning som følge af dens afgørelse af 10. april 2013 om at bringe sagsøgerens samarbejde med netværket for foredragsholdere, Team Europe, til ophør.

Konklusion

1) Sagen afvises.

2) MS betaler sagsomkostningerne.

(1) EUT C 326 af 5.9.2016.
DA Den Europæiske Unions Tidende C 249/29

Rettens kendelse af 18. maj 2017 — Verschuur mod Kommissionen

(Sag T-877/16) (1)

((Annullationssøgsmål - aktindsigt - forordning (EF) nr. 1049/2001 - dokument angående den administrative procedure vedrørende støtteforanstaltningen SA.38374 (2014/C ex 2014/NN), der er gennemført af Nederlandene til fordel for Starbucks - afslag på aktindsigt - åbenbart, at sagen er retligt ugrundet))

(2017/C 249/44)

Processprog: engelsk

Parter

Sagsøger: Steven Verschuur (Baarn, Nederlandene) (ved advokat P. Kreijger)

Sagsøgt: Europa-Kommissionen (ved J. Baquero Cruz, A. Buchet og F. Clotuche Duvieusart, som befuldmægtigede)

Sagens genstand

Påstand i henhold til artikel 263 TEUF om annullation af Kommissionens afgørelse C (2016) 6455 final af 3. oktober 2016 om afslag på genfremsat begæring om aktindsigt i sagsøgerens dokumenter i henhold til Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT 2001, L 145, s. 43).

Konklusion

1) Europa-Kommissionen frifindes.

2) Steven Verschuur bærer sine egne omkostninger.

(1) EUT C 53 af 20.2.2017.
1)

Det er ufornødent at træffe afgørelse om begæringen om foreløbige forholdsregler, for så vidt som den er rettet mod Carmet Sas di Fietta graziella & C.
1)

Det er ufornødent at træffe afgørelse om påstanden om annullation af Kommissionens afgørelse af 19. september 2016 om ikke at tildele Louvers Belgium Co. udbudskontrakt nr. OIB.02/PO/2016/012/703, og om påstanden om erstatning, for så vidt som denne angår et angiveligt indtægtstab som følge af manglende tildeling af kontrakten.
DA Den Europæiske Unions Tidende C 338/14

Kendelse afsagt af Rettens præsident den 25. august 2017 — Sigma Orionis mod REA

(Sag T-47/16 R)

((Særlige rettergangsformer - voldgiftsklausul - Horisont 2020 — rammeprogrammet for forskning og teknologisk udvikling - afgørelse om at suspendere betalingerne og om at opsige tilskudskontrakterne efter finansiel revision - beløb, som REA angiveligt skylder inden for rammerne af tilskudskontrakterne - påstand om skadeserstatning - begæring om udsættelse af gennemførelse - ingen uopsættelighed - interesseafvejning))

(2017/C 338/13)

Processprog: fransk

Parter

Sagsøger: Sigma Orionis SA (Valbonne, Frankrig) (ved advokaterne S. Orlandi og T. Martin)

Sagsøgt: Forvaltningsorganet for Forskning (REA) (ved S. Payan Lagrou og V. Canetti, som befuldmægtigede, bistået af advokaterne D. Waelbroeck og A. Duron)

Sagens genstand

Søgsmål anlagt i henhold til artikel 278 TEUF og 279 TEUF med påstand om, at REA straks betaler et beløb i medfør af tilskudskontrakten »EET Event«.

Konklusion

1) Begæringen om foreløbige forholdsregler forkastes.
DA Den Europæiske Unions Tidende C 293/34

Kendelse afsagt af Rettens præsident den 21. juli 2017 — Polen mod Kommissionen

(Sag T-883/16 R)

((Særlige rettergangsformer - det indre marked for naturgas - direktiv 2009/73/EF - ansøgning fra Bundesnetzagentur om ændring af betingelserne for fravigelse af EU’s regler med henblik på udnyttelse af OPAL-gasrørledningen - Kommissionens afgørelse om ændring af betingelserne for fravigelse af EU’s regler - begæring om udsættelse af gennemførelse - ingen uopsættelighed))

(2017/C 293/41)

Processprog: polsk

Parter

Sagsøger: Republikken Polen (ved B. Majczyna, M. Kawnik og K. Rudzińska, som befuldmægtigede)

Sagsøgt: Europa-Kommissionen (ved O. Beynet og K. Herrmann, som befuldmægtigede)

Intervenient til støtte for sagsøgeren: Republikken Litauen (ved D. Kriaučiūnas og R. Krasuckaitė, som befuldmægtigede)

Intervenient til støtte for sagsøgte: Forbundsrepublikken Tyskland (ved T. Henze og R. Kanitz, som befuldmægtigede)

Sagens genstand

Søgsmål i henhold til artikel 278 TEUF og artikel 279 TEUF med påstand om udsættelse af gennemførelsen af Kommissionens afgørelse C(2016) 6950 final af 28. oktober 2016 om ændring af betingelserne for OPAL-gasrørledningens fravigelse af reglerne vedrørende tredjepartsadgang og af de takstbestemmelser, der er fastsat i direktiv 2003/55/EF.

Konklusion

1) Begæringen om foreløbige forholdsregler forkastes.

2) Kendelsen af 23. december 2016, Polen mod Kommissionen (T-883/16 R), tilbagekaldes.
DA Den Europæiske Unions Tidende C 293/34

Kendelse afsagt af Rettens præsident den 21. juli 2017 — PGNiG Supply & Trading mod Kommissionen

(Sag T-849/16 R)

((Særlige rettergangsformer - det indre marked for naturgas - direktiv 2009/73/EF - ansøgning fra Bundesnetzagentur om ændring af betingelserne for fravigelse af EU’s regler med henblik på udnyttelse af OPAL-gasrørledningen - Kommissionens afgørelse om ændring af betingelserne for fravigelse af EU’s regler - begæring om udsættelse af gennemførelse - ingen uopsættelighed))

(2017/C 293/40)

Processprog: polsk

Parter

Sagsøger: PGNiG Supply & Trading GmbH (München, Tyskland) (ved advokat M. Jeżewski)

Sagsøgt: Europa-Kommissionen (ved O. Beynet og K. Herrmann, som befuldmægtigede)

Intervenient til støtte for sagsøgte: Forbundsrepublikken Tyskland (ved T. Henze og R. Kanitz, som befuldmægtigede)

Sagens genstand

Søgsmål i henhold til artikel 278 TEUF og artikel 279 TEUF med påstand om udsættelse af gennemførelsen af Kommissionens afgørelse C(2016) 6950 final af 28. oktober 2016 om ændring af betingelserne for OPAL-gasrørledningens fravigelse af reglerne vedrørende tredjepartsadgang og af de takstbestemmelser, der er fastsat i direktiv 2003/55/EF.

Konklusion

1) Begæringen om foreløbige forholdsregler forkastes.

2) Kendelsen af 23. december 2016, PGNiG Supply & Trading mod Kommissionen (T-849/16 R), tilbagekaldes.
DA Den Europæiske Unions Tidende C 283/56

Rettens kendelse af 12. juli 2017 — The Regents of the University of California mod CPVO — Nador Cott Protection og CVVP (Tang Gold)

(Sag T-405/16) (1)

(2017/C 283/88)

Processprog: spansk

Formanden for Anden Afdeling har besluttet, at sagen skal slettes af registret.

(1) EUT C 14 af 16.1.2017.
DA Den Europæiske Unions Tidende C 13/17

Rettens kendelse af 9. november 2017 — Bowles mod ECB

(Sag T-564/16) (1)

((Personalesag - ansatte i ECB - løn - lønstigning - medlem af personaleudvalget - valgbarhed - annullationssøgsmål - ufornødent at træffe afgørelse - erstatningssøgsmål - søgsmål, der er åbenbart ugrundet))

(2018/C 013/29)

Processprog: fransk

Parter

Sagsøger: Carlos Bowles (Frankfurt am Main, Tyskland) (først ved advokaterne L. Levi og A. Tymen, derefter ved advokat L. Levi)

Sagsøgt: Den Europæiske Centralbank (ECB) (ved F. Malfrère og E. Carlini, som befuldmægtigede, bistået af advokat B. Wägenbaur)

Sagens genstand

Søgsmål støttet på artikel 270 TEUF med påstand dels om annullation af afgørelsen af 24. februar 2015, meddelt de ansatte den 13. mart 2015, hvorved ECB afslog at tildele sagsøgeren en supplerende lønstigning for 2015, samt om annullation af afgørelsen om afslag på den særlige klage af 9. juli 2015, dels om erstatning for det tab, sagsøgeren angiveligt har lidt.

Konklusion

1) Det er ufornødent at træffe afgørelsen om annullationspåstandene.

2) I øvrigt frifindes sagsøgte.

3) Hver part bærer deres egne omkostninger.

(1) EUT C 16 af 18.1.2016 (sag oprindeligt registreret ved Retten for EU-Personalesager under sagsnr. F-130/15 og overført til Den Europæiske Unions Ret den 1.9.2016).
DA Den Europæiske Unions Tidende C 13/18

Rettens kendelse af 15. november 2017 — Pilla mod Kommissionen og EACEA

(Sag T-784/16) (1)

((Annullations- og erstatningssøgsmål - foreløbige forholdsregler - en ansøgning om retshjælp, som indgives efter et sagsanlæg - programmet »Et Kreativt Europa (2014-2020)« - indkaldelse af forslag vedrørende støtte til en forberedende foranstaltning - afgørelse om afvisning af en ansøgning på grund af manglende opfyldelse af et udvælgelseskriterium - tilskud, der alene er åbne for juridiske personer - tilsidesættelse af formkrav - EACEA kan ikke gøres ansvarlig for retsakterne - åbenbart, at søgsmålet delvis ikke kan antages til realitetsbehandling, delvis er retligt ugrundet))

(2018/C 013/30)

Processprog: italiensk

Parter

Sagsøger: Rinaldo Pilla (Venafro, Italien) (ved advokat A. Silvestri)

Sagsøgte: Europa-Kommissionen (ved A. Aresu og C. Gheorghiu, som befuldmægtigede) og Forvaltningsorganet for Undervisning, Audiovisuelle Medier og Kultur (EACEA) (ved H. Monet og V. Sansonetti, som befuldmægtigede)

Sagens genstand

For det første en påstand støttet på artikel 263 TEUF om annullation af Kommissionens afgørelse af 2. september 2016 om afvisning af den ansøgning, som sagsøgeren har indsendt i forbindelse med indkaldelsen af forslag »EAC/S05/2016 — Support for a preparatory action to create an EU Festival Award and an EU Festival Label in the field of Culture: EFFE (Europe for Festivals — Festivals for Europe)« af 26. april 2016, for det andet en påstand om, at Retten principalt konstaterer og erklærer, at sagsøgerens ansøgning kan antages til behandling, eller subsidiært annullerer »selve udvælgelsesproceduren«, for det tredje en begæring om udsættelse af udvælgelsesproceduren, og for det fjerde en påstand støttet på artikel 268 TEUF om erstatning for den skade, som sagsøgeren angiveligt har lidt som følge af afvisningen af hans ansøgning.

Konklusion

1) Sagen afvises, for så vidt som den er anlagt mod Forvaltningsorganet for Undervisning, Audiovisuelle Medier og Kultur (EACEA).

2) Sagen forkastes, idet den delvis afvises og delvis er retligt ugrundet, for så vidt som den er anlagt mod Europa-Kommissionen.

3) Ansøgningen om retshjælp afslås.

4) Rinaldo Pilla betaler sagsomkostningerne.

(1) EUT C 6 af 9.1.2017.
DA Den Europæiske Unions Tidende C 424/37

Rettens kendelse af 17. oktober 2017 — Andreassons Åkeri m.fl. mod Kommissionen

(Sag T-746/16) (1)

((Annullationssøgsmål - social sikring - Kommissionens beslutning om at afslutte en EU-pilotprocedure - henlæggelse af en klage - Kommissionens afslag på at iværksætte en traktatbrudsprocedure - retsakt, der ikke kan gøres til genstand for søgsmål - ikke umiddelbart berørt - åbenbart afvisningsgrundlag - påstand om idømmelse af påbud - Domstolen åbenbart inkompetent))

(2017/C 424/53)

Processprog: svensk

Parter

Sagsøgere: Andreassons Åkeri i Veddige AB (Veddige, Sverige), Luke Transport AB (Laholm, Sverige) og Zimit Transportförmedling AB (Veddige) (ved professor C. von Quitzow)

Sagsøgt: Europa-Kommissionen (ved D. Martin og K. Simonsson, som befuldmægtigede)

Sagens genstand

Søgsmål i henhold til artikel 263 TEUF med påstand om annullation af Kommissionens afgørelse, der var indeholdt i en skrivelse af 10. august 2016 vedrørende afslutningen på EU-pilotproceduren 7504/15/EMPL.

Konklusion

1) Sagen afvises.

2) Andreassons Åkeri i Veddige AB, Luke Transport AB og Zimit Transportförmedling AB betaler sagsomkostningerne.

(1) EUT C 38 af 6.2.2017.
Sag T-773/16: Rettens kendelse af 16. oktober 2017 — Salehi mod Kommissionen (Passivitetssøgsmål — forordning (EF) nr. 539/2001 — Kommissionens undladelse af at vedtage gennemførelsesretsakter vedrørende midlertidig suspension af visumfritagelsen for visse kategorier af tredjelandsstatsborgere — Kommissionens stillingtagen — åbenbart afvisningsgrundlag)

Rettens kendelse af 16. oktober 2017 — Salehi mod Kommissionen

(Sag T-773/16) ( 1 )

»(Passivitetssøgsmål — forordning (EF) nr. 539/2001 — Kommissionens undladelse af at vedtage gennemførelsesretsakter vedrørende midlertidig suspension af visumfritagelsen for visse kategorier af tredjelandsstatsborgere — Kommissionens stillingtagen — åbenbart afvisningsgrundlag)«

Parter

Sagsøger: Dominik Salehi (Bremen, Tyskland) (ved advokat C. Drews)

Sagsøgt: Europa-Kommissionen (ved Cattabriga og G. Wils, som befuldmægtigede)

Sagens genstand

Søgsmål anlagt på grundlag af artikel 265 TEUF med påstand om, at det fastslås, at Kommissionen ulovligt undlod at vedtage en gennemførelsesretsakt som omhandlet i artikel 1, stk. 4, i Rådets forordning (EF) nr. 539/2001 af 15. marts 2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav (EFT 2001, L 81, s. 1), og at underrette sagsøgeren herom.

Konklusion

1) Europa-Kommissionen frifindes.

2) Dominik Salehi betaler sagsomkostningerne.

( 1 ) – EUT C 53 af 20.2.2017.
DA Den Europæiske Unions Tidende C 402/34

Rettens kendelse af 28. september 2017 — Aristoteleio Panepistimio Thessalonikis mod Kommissionen

(Sag T-207/16) (1)

((Annullationssøgsmål - retsakter, der aldrig er blevet vedtaget - påstand om, at det er ufornødent at træffe afgørelse - påstand om, at stævningen fortolkes, som om den vedrører en anden retsakt end de anfægtede retsakter - ikke lagt til grund - åbenbart afvisningsgrundlag))

(2017/C 402/45)

Processprog: græsk

Parter

Sagsøger: Aristoteleio Panepistimio Thessalonikis (Thessaloniki, Grækenland) (ved advokat V. Christianos)

Sagsøgt: Europa-Kommissionen (ved S. Delaude og A. Katsimerou, som befuldmægtigede)

Sagens genstand

Påstand om annullation af en angivelig afgørelse om at udelukke sagsøgeren og af en angivelig afgørelse om at registrere og aktivere meddelelsen om udelukkelse af sagsøgeren i systemet for tidlig varsling (SAP) og i systemet for tidlig opdagelse og udelukkelse (EDES).

Konklusion

1) Sagen afvises.

2) Europa-Kommissionen bærer sine egne omkostninger i hovedsagen og i sagen om foreløbige forholdsregler og betaler to tredjedele af Aristoteleio Panepistimio Thessalonikis’ omkostninger i disse sager.

3) Aristoteleio Panepistimio Thessalonikis bærer en tredjedel af sine egne omkostninger i disse sager.

(1) EUT C 251 af 11.7.2016.